Taddart n At Ɛisa Uyeḥya d tin yettwasnen s ttrebga n lmal am uɣelmi d umaɛiz, xeddmen wid isɛan aṭas n yixfawen tijmuyaɛ kessen lmal s nnuba, yal tanezzayt, yal axxam ad d-ibru i lmal-is ad ten-yawi ɣer yiwen n umḍiq iwumi qqaren “At Wdiɛ” imir-nni ad ssali-n bab n nnuba ɣer wedrar n “Tmuqit” ad ikess, am akken ara d-naf iɛegalen i kessen s lijara s wazal n 1000 n yidinaṛen i yiwen n yixef. Lmal deg tefsut yettɣimi deg udrar deg umḍiq iwumi qqaren “Tazribt”, azekka-nni sbaḥ barrun-d i lmal yellan di “Tezribt” i wakken ad kssen ar tameddit n wass, syin ad ten-i-d-rren akenni ama d taggara n unebdu, ara ten-id-ṣuwwen ɣer taddart. Tawacult n “At Bekku Muḥend” d yiwet n twacult i yesɛan azal n 10 n yixfawen n uɣelmi d umaɛiz.